Roland von Flüe
Dr Roland von Flüe (* 4. Septämber 1961 z Wole AG) isch e Schwyzer Jazzmusiker (Tenorsaxophon, Klarinette, Bassklarinette, Querflete).

Dr von Flüe isch z Sachslä ufgwachse un het mit 12 Johr dr erscht Klarinettenunterricht iberchuu. Är het d Swiss Jazz School z Bärn absolviert, wun er bim Urs Leimgruber un em Andy Scherrer uusbildet woren isch. Mit aigene Gruppen isch er in Kunzärt un uf Schwzyer Feschtival wie dr Musikfeschtwuche Lozärn, Jazz Festival Willisau oder em Alpentöne-Festival z Altdorf UR ufdrätte. Är het au Projäkt im Beraich Klassik-Jazz, Multimedia Crossover, Sampling un Live-Electronic realisiert. Au het er mit s Kaspar Ewalds Exorbitantem Kabinett, em Zurich Jazz Orchestra, Folka, dr Regula Schneider un em Andy Harder gspiilt un het mit dr Peggy Chew, s Albin Brun Alpin Quintett un em Paul Haag ufgnuu. Derzue het er as Lehrer an dr Musikhochschuel Lozärn un dr Musikschuel Sarne unterrichtet.

Anne 2017 het er vu dr Kanton Obwalde un Nidwalde dr groß Wärchbryys iberchuu.

Diskografy 
 Smile for a While (TCB Records, 1989)
 Theo the Freak (TCB Records, 1991) 
 New Intent (Rovo-Records, 1994)
 Tributary Orchestra: Impressionen (Rovo-Records, 1994)
 Kaspar Ewalds Exorbitantes Kabinett: Räuber (Altrisuoni, 2003)
 Voyage (2006, solo)

Literatur 
 Bruno Spoerri (Hrsg.): Biografisches Lexikon des Schweizer Jazz. CD-Beilage zu: Bruno Spoerri (Hrsg.): Jazz in der Schweiz. Geschichte und Geschichten. Chronos-Verlag, Zürich 2005, ISBN 3-0340-0739-6

Weblink 
 Webbresänz mit Diskografy

Fueßnote 

Saxofonist
Klarinettist
Jazz-Musiker
Schwizer Musiker
Schwiizer
Maa
Läbigi Person